Димитър Бояджиев
Сподавен вик

chitanka.info

Тъмница — денят,

провала — нощта.

Сред пътя без път,

и Крез — в нищета.

Аз много души

прозрях и разбрах —

и днес ме души

не мъдрост, а страх…

Животът — кошмар

нелеп и велик.

Еднички му чар —

сподавений вик…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.